ການຍົກເລີກ ມາດຕະການປິດເມືອງວູຮານ ກໍບໍ່ໄດ້ເຮັດໃຫ້ ພວກນັກສຶກສາຕ່າງປະເທດ ເປັນອິດສະຫຼະໄດ້
ບາງປະເທດກໍຍັງລັ່ງເລໃຈຢູ່ ທີ່ຈະນຳເອົາພວກພົນລະເມືອງຂອງຕົນ ອອກຈາກເມືອງຫວູຮານ ແລະພວກຜູ້ປົກຄອງຂອງພວກເຂົາ ກໍຮູ້ສຶກອຶດອັດໃຈ.
ພວກນັກສຶກສາຕ່າງປະເທດຈຳນວນນຶ່ງຢູ່ໃນຈີນ ຮູ້ສຶກໂລ່ງໃຈເມື່ອມາດຕະການກັກໂຕ ໃນເມືອງຫວູຮານຂອງຈີນ ໄດ້ຖືກຍົກເລີກແລ້ວ ພາຍຫຼັງຈາກການລະບາດຂອງໄວຣັສໂຄວິດ-19 ໄດ້ຜ່ອນຄາຍລົງ ແຕ່ພວກເຂົາເຈົ້າ ຍັງມີຄວາມເປັນຫ່ວງຢູ່ ກ່ຽວກັບຄອບຄົວຂອງພວກເຂົາ ທີ່ຢູ່ທາງບ້ານ ໃນຂະນະທີ່ໄວຣັສດັ່ງກ່າວ ໄດ້ແຜ່ລະບາດ ເຂົ້າໄປໃນຫຼາຍກວ່າ 170 ປະເທດແລ້ວນັ້ນ ຊາຣາ ມາຈິດ ມີລາຍງານເລື້ອງນີ້ ຊຶ່ງໄຊຈະເລີນສຸກ ຈະນຳລາຍລະອຽດ ມາ ສະເໜີທ່ານ ໃນອັນດັບຕໍ່ໄປ ໃນເວລາທີ່ ໄວຣັສໂຄວິດ-19 ໄດ້ລະບາດຂຶ້ນຢູ່ໃນຈີນ ຫຼາຍກວ່າ 20 ປະເທດໄດ້ຍົກຍ້າຍພົນລະເມືອງຂອງພວກເຂົາ ອອກຈາກເມືອງຫວູຮານ ແຕ່ພວກນັກສຶກສາຕ່າງປະເທດຫຼາຍໆຄົນ ເລືອກທີ່ຈະຢູ່ຕໍ່ໄປ ຫຼືອາດເປັນໄປໄດ້ວ່າ ພວກເຂົາເຈົ້າ ບໍ່ມີທຶນຮອນທີ່ຈະອອກໄປໄດ້ ຜູ້ນີ້ເປັນນັກສຶກສາຄົນນຶ່ງ ທີ່ໄດ້ເລົ່າສູ່ຟັງ ຢ້ອນຫລັງ ກັບຄືນໄປເມື່ອເດືອນກຸມພາຜ່ານມາ ນາງຈັນນາທູນ ນາຮາຣ ນັກສຶກສາຊາວບັງກລາແດັສ ກ່າວວ່າ “ຂ້ອຍ ຄຶດວ່າ ມັນແມ່ນຄວາມສ່ຽງອັນໃຫຍ່ຫຼວງ ສຳລັບຂ້ອຍ ທີ່ຈະກັບຄືນໄປໃນເວລານີ້ ສະນັ້ນແລ້ວ ຂ້ອຍເລີຍຢາກຈະຢູ່ທີ່ນີ້ ຖ້າຄວາມພິດພາດໃດໆເກີດຂຶ້ນ ແລ້ວຂ້ອຍກັບຄືນໄປບ້ານເກີດຂອງຂ້ອຍ ແລະພາຍໃນ 14 ວັນ ຂ້ອຍກໍຈະໄປຕິດ ແປດພວກຄົນຢູ່ອ້ອມຕົວຂ້ອຍ ” ສອງເດືອນຕໍ່ມາ ພວກນັກສຶກສາທັງຫຼາຍ ພາກັນອອກມາຈາກການກັກໂຕ ແລ້ວໄດ້ມາເລົ່າເຖິງຄວາມນຶກຄິດຂອງພວກເຂົາເຈົ້າ ສູ່ຄອບຄົວຢູ່ທາງບ້ານຟັງ ບ່ອນທີ່ມີກໍລະນີຕິດເຊື້ອໄວຣັສຈຳນວນນຶ່ງ ທີ່ໄດ້ຮັບການຢືນຢັນແລ້ວ ແລະກຳລັງສູງຂຶ້ນນັບມື້ ນັກສຶກສາຄົນນຶ່ງ ຈາກປະເທດປາກິສຖານ ຢູ່ໃນເມືອງຫວູຮານຂອງຈີນ ເວົ້າວ່າ “ສະຖານະການໄດ້ດີຂຶ້ນຫຼາຍແດ່ແລ້ວ ຢູ່ທີ່ນີ້ ປະມານ 80 ຫາ 90 ເປີເຊັນ ແຕ່ພວກເຮົາກໍຍັງເປັນຫ່ວງຢູ່ ໃນຂະນະທີ່ໄວຣັສໂຄໂຣນາ ຍັງຕິດແປດຫຼາຍໆຄົນຢູ່ໃນປະເທດຕ່າງໆອີກ ລວມທັງປາກິສຖານ ແລະດຽວນີ້ ພວກເຮົາເປັນຫ່ວງເປັນໃຍກ່ຽວກັບຄອບຄົວຂອງພວກເຮົາຢູ່ທາງບ້ານ ” ພວກນັກສຶກສາຕ່າງປະເທດຄົນອື່ນໆ ກ່າວວ່າ ພວກເຂົາເຈົາຢາກຈະອອກໄປຈາກເມືອງຫວູຮານ ແລະໄດ້ຂໍຮ້ອງລັດຖະບານຂອງພວກເຂົາ ໃຫ້ນຳເອົາພວກເຂົາກັບຄືນປະເທດ ນັກສຶກສາຈາກປາກິສຖານ ກ່າວອີກວ່າ “ຈຳນວນຄົນທີ່ໄດ້ຮັບຜົນກະທົບຈາກໄວຣັສໂຄໂຣນາ ໃນເມືອງຫວູຮານ ໄດ້ຫລຸດລົງຢ່າງຫຼວງຫຼາຍ… ພວກເຮົາຍັງຮູ້ສຶກວ່າ ບໍ່ປອດໄພເລີຍ ຊຶ່ງເຮັດໃຫ້ເກີດຄວາມຊຶມເສົ້າ ແລະຄວາມກະວົນກະ ວາຍ ແລະຄວາມຢ້ານກົວ ເພີ້ມຫຼາຍຂຶ້ນໃນແຕ່ລະວັນທີ່ຜ່ານໄປ ລັດຖະບານ ປາກິສຖານ ໄດ້ຍົກຍ້າຍພວກທີ່ໄປສະແຫວງບຸນ 6,000 ຄົນອອກຈາກອີຣ່ານ ພວກເຮົາຂໍຮ້ອງຕໍ່ລັດຖະບານໃຫ້ຊ່ອຍຍົກຍ້າຍພວກເຮົາ ແລະສົ່ງພວກເຮົາກັບຄືນໄປປາກິສຖານ ” ບາງປະເທດກໍຍັງລັ່ງເລໃຈຢູ່ ທີ່ຈະນຳເອົາພວກພົນລະເມືອງຂອງຕົນ ອອກຈາກເມືອງຫວູຮານ ແລະພວກຜູ້ປົກຄອງຂອງພວກເຂົາ ກໍຮູ້ສຶກອຶດອັດໃຈ ທ່ານອິກບາລ ອາວານ ພໍ່ຂອງນັກສຶກຊາວປາກິສຖານຢູ່ໃນຈີນ ກ່າວວ່າ “ພວກເຮົາຈະສືບຕໍ່ປະທ້ວງຈົນກວ່າວ່າ ລູກເຕົ້າຂອງພວກເຮົາຖືກນຳກັບຄືນມາ ພວກເຮົາບໍ່ມີຂໍ້ຮຽກຮ້ອງໃດໆອີກ ພວກເຮົາພຽງຕ້ອງການລູກເຕົ້າຂອງພວກເຮົາຄືນມາ ຊີວິດຂອງພວກເຂົາກຳລັງຫ້ອຍຢູ່ລະຫວ່າງ ການຢູ່ລອດແລະຄວາມຕາຍ ພວກເຂົາເຈົ້າ ຕົກເປັນຜູ້ເຄາະຮ້າຍຈາກໂຣກຊຶມເສົ້າ ” ແລະນາງຈັນນາທູນ ນາຮາຣ ນັກສຶກສາຜູ້ທີ່ຢູ່ໃນເມືອງຫວູຮານຕໍ່ໄປ ເພື່ອຈຳ ກັດການແຜລະບາດ ບໍ່ໃຫ້ໄປຕິດແປດ ຢູ່ໃນປະເທດຂອງລາວ ກໍຍັງຄົງເປັນຫ່ວງກ່ຽວກັບຄອບຄົວຂອງນາງຢູ່ ນາງນາຮາຣ ເວົ້າວ່າ “ເວລານີ້ ຂ້ອຍບໍ່ເສຍໃຈເລີຍ ທີ່ຢູ່ບ່ອນນີ້ ແຕ່ມັນເຮັດໃຫ້ຂ້ອຍໂສກເສົ້າ ທີ່ສະພາບການຢູ່ທາງບ້ານກໍບໍ່ດີ ແລະຂ້ອຍບໍ່ສາມາດໄດ້ຮັບຄວາມຈິງ… ຂ້ອຍບໍ່ສາມາດຮູ້ຫຍັງເລີຍວ່າ ແມ່ນຫຍັງເກີດຂຶ້ນຢູ່ທີ່ນັ້ນ ” ໃນຂະນະທີ່ ມາດຕະການປິດເມືອງຫວູຮານ ໄດ້ຖືກຍົກເລີກແລ້ວ ວັນເວລາສຳ ລັບພວກນັກສຶກສາທັງຫຼາຍ ທີ່ຈະຄືນໄປຮ່ຳຮຽນໄດ້ ກໍຍັງຄົງບໍ່ແນ່ນອນເທື່ອ (Jannatun Nahar, Bangladeshi Student) (Pakistani Student, Wuhan, China) (Pakistani Student, Wuhan, China) (Iqbal Awan, Father of a Pakistani Student in China) (Jannatun Nahar, Bangladeshi Student)